Kasanok a Masalakniban ti Bagik no Adda Mangbastos Kaniak? | Dagiti Saludsod Maipapan iti Biblia\nBASAEN ITI Afrikaans Albanian American Sign Language Amharic Arabic Armenian Assamese Azerbaijani Azerbaijani (Cyrillic) Bislama Brazilian Sign Language Bulgarian Catalan Cebuano Chavacano Chichewa Chinese (Shanghainese) Chinese (Sichuanese) Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitumbuka Croatian Czech Danish Dutch English Estonian Ewe Faroese Fijian Finnish Fon French Georgian German Greek Haitian Creole Hausa Hebrew Hiligaynon Hungarian Iban Icelandic Igbo Iloko Indonesian Italian Japanese Kamba Kikuyu Kinyarwanda Kirghiz Kiribati Korean Korean Sign Language Latvian Lingala Lithuanian Low German Luganda Malagasy Malay Malayalam Maltese Moore Myanmar Norwegian Nyakyusa-Ngonde Nzema Oromo Ossetian Pangasinan Papiamento (Aruba) Papiamento (Curaçao) Persian Polish Portuguese (Brazil) Portuguese (Portugal) Romanian Russian Réunion Creole Samoan Sepedi Serbian (Cyrillic) Serbian (Roman) Sesotho (Lesotho) Setswana Shona Sinhala Slovak Slovenian Spanish Sunda Swahili Swedish Tagalog Tamil Tatar Telugu Thai Tsonga Turkish Turkmen Ukrainian Urdu Valencian Vietnamese Xhosa Yoruba Zulu\nKasanok a Masalakniban ti Bagik no Adda Mangbastos Kaniak?\nUsigem dagitoy a praktikal a balakad ti Biblia:\nAgtignayka a nanakman. Agbalin a mannakigayyem ken nadayaw kadagiti katrabahuam, ngem dika makigayyem a kasla anamongam ti seksual nga interesda.—Mateo 10:16; Colosas 4:6.\nAgkaweska iti nanakman. Saan a nasayaat ti impresionda kenka no makagargari ti panagkawkawesmo. Iparegta ti Biblia a ti panagkawkawestayo ket mangipakita iti “kinaemma ken kinasimbeng ti panunot.”—1 Timoteo 2:9.\nPiliem a naimbag ti gagayyemmo. No makikaduaka kadagidiay mangipalubos wenno paggugustoda ti agalembong wenno flirting, mabalin a kasta met ti panangtratoda kenka.—Proverbio 13:20.\nLiklikam dagiti naalas a sasao. Pumanawkan no ti saritaan ket agturongen iti “narugit nga estoria, minamaag a sasao, wenno naalas nga angaw.”—Efeso 5:4, God’s Word Bible.\nLiklikam dagiti makasulisog a kasasaad. Kas pagarigan, agannadka kadagiti awis nga agbati kalpasan ti trabaho nga awan met ti napateg a rason.—Proverbio 22:3.\nAgbalinka a natibker ken prangka. No binastosdaka, ibagam iti nangbastos kenka saanmo a kayat ti inaramidna. (1 Corinto 14:9) Kas pagarigan, “Kanayonak a sagiden, isardengmon ta diak kayat dayta.” Mabalinmo ti agsurat iti nangbastos kenka ken ibagam ti riknam ken no ania ti kayatmo a mapasamak inton sumaruno. Ilawlawagmo ti takdermo a naibatay iti moral ken narelihiosuan a patpatiem.—1 Tesalonica 4:​3-5.\nAgpatulongka. No agtultuloy ti panangbastosda kenka, ipulongmo iti mapagtalkam a gayyem, kapamiliam, wenno katrabahuam wenno asinoman a nakatulongen kadagiti biktima ti panangbastos. (Proverbio 27:9) Dakkel ti naitulong ti kararag kadagiti adu a biktima ti panangbastos. Uray no dimo pay napadpadasan ti nagkararag, dimo tagibassiten ti tulong nga ipaay ni Jehova, “ti Dios ti amin a liwliwa.”—2 Corinto 1:3.\nTi panangbastos ket mangpataud iti narigat a kasasaad iti pagtrabahuan iti adu, ngem makatulong ti Biblia.\nI-share I-share Kasanok a Masalakniban ti Bagik no Adda Mangbastos Kaniak?